CELEX: 32013R0264
Language: fi
Date: 2013-03-18 00:00:00
Title: Komission täytäntöönpanoasetus (EU) N:o 264/2013, annettu 18 päivänä maaliskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Cipolla Rossa di Tropea Calabria (SMM))

22.3.2013   
            
            
               FI
            
            
               Euroopan unionin virallinen lehti
            
            
               L 82/28
            
         KOMISSION TÄYTÄNTÖÖNPANOASETUS (EU) N:o 264/2013,
   annettu 18 päivänä maaliskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Cipolla Rossa di Tropea Calabria (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen alakohdan,
   sekä katsoo seuraavaa:
   
               (1)
            
            
               Asetus (EU) N:o 1151/2012 tuli voimaan 3 päivänä tammikuuta 2013. Sillä kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).
            
         
               (2)
            
            
               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 284/2008 (3) nojalla rekisteröidyn suojatun maantieteellisen merkinnän ”Cipolla Rossa di Tropea Calabria” eritelmän muutoksen hyväksymistä.
            
         
               (3)
            
            
               Pyyntö koski eritelmän muuttamista siten, että sipuleiden tarjontamuotoa, pakkaamista ja merkitsemistä täsmennetään.
            
         
               (4)
            
            
               Komissio on tutkinut kyseessä olevan muutoksen ja katsonut sen olevan perusteltu. Koska muutos on vähäinen, komissio voi hyväksyä sen ilman asetuksen (EU) N:o 1151/2012 50–52 artiklassa kuvattua menettelyä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan suojatun maantieteellisen merkinnän ”Cipolla Rossa di Tropea Calabria” eritelmä tämän asetuksen liitteen I mukaisesti.
   2 artikla
   Yhtenäinen asiakirja, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä maaliskuuta 2013.
      
         
            Komission puolesta, puheenjohtajan nimissä
         
         Dacian CIOLOȘ
         
            Komission jäsen
         
      
   
   
      (1)  EUVL L 343, 14.12.2012, s. 1.
   
      (2)  EUVL L 93, 31.3.2006, s. 12.
   
      (3)  EUVL L 86, 28.3.2008, s. 21.
   
      LIITE I
      Hyväksytään suojatun maantieteellisen merkinnän ”Cipolla Rossa di Tropea Calabria” eritelmän muutos seuraavasti:
      
                  —
               
               
                  Korvataan 5 artiklan 6 ja 7 kohdan teksti
                  
                     ”Sadonkorjuun jälkeen nuorista sipuleista poistetaan mullan tahrima uloin suojuslehti, ja niiden varret leikataan 40 senttimetrin pituisiksi, minkä jälkeen ne sidotaan pieniksi nipuiksi ja asetetaan laatikoihin.
                     Tuoreista ruokasipuleista poistetaan uloin suojuslehti, ja niiden varret katkaistaan, jos ne ovat yli 60 senttimetrin pituisia. Sipulit sidotaan 5–8 kilogramman nipuiksi, ja niput asetetaan laatikoihin.”
                  
                  seuraavasti:
                  
                     ”Sadonkorjuun jälkeen nuorista sipuleista poistetaan mullan tahrima uloin suojuslehti, ja niiden varret leikataan 30–60 senttimetrin pituisiksi, minkä jälkeen ne sidotaan pieniksi nipuiksi ja asetetaan laatikoihin.
                     Tuoreista ruokasipuleista poistetaan uloin suojuslehti, ja niiden varret leikataan 35–60 senttimetrin pituisiksi. Sipulit sidotaan 1,5–6 kilogramman nipuiksi, ja niput asetetaan laatikoihin.”
                  
               
            
                  —
               
               
                  Korvataan 9 artiklan 2 kohdassa teksti
                  
                     ”SMM-tuote Cipolla Rossa di Tropea Calabria on saatettava kulutukseen pakattuna seuraavien sääntöjen mukaisesti:
                     
                                 —
                              
                              
                                 nuoret sipulit sidotaan pieniksi nipuiksi ja pakataan myyntivalmiisiin pieniin pahvi-, muovi- tai puurasioihin;
                              
                           
                                 —
                              
                              
                                 tuoreet ruokasipulit sidotaan 5–8 kilogramman nipuiksi ja pakataan laatikoihin.”
                              
                           
                  seuraavasti:
                  
                     ”SMM-tuote Cipolla Rossa di Tropea Calabria on saatettava kulutukseen pakattuna seuraavien sääntöjen mukaisesti:
                     
                                 —
                              
                              
                                 nuoret sipulit sidotaan pieniksi nipuiksi ja pakataan myyntivalmiisiin pieniin pahvi-, muovi- tai puurasioihin;
                              
                           
                                 —
                              
                              
                                 tuoreet ruokasipulit sidotaan 1,5–6 kilogramman nipuiksi ja pakataan laatikoihin.”
                              
                           
                  Tuotteen kauppakunnostusta koskevia määräyksiä on muutettu lisäämällä pakkauskoon valintamahdollisuuksia uusien markkinavaatimusten huomioon ottamiseksi.
               
            
                  —
               
               
                  Korvataan 9 artiklan 4 kohdassa teksti
                  
                     ”Jos sipulit letitetään, yhteen lettiin on sidottava koosta riippumatta vähintään kuusi sipulia. Kaikissa pakkaustyypeissä niiden sisältämien tuotteiden lukumäärän ja painon on oltava yhdenmukaisia.”
                  
                  seuraavasti:
                  
                     ”Jos sipulit letitetään, yhteen lettiin on sidottava koosta riippumatta vähintään kuusi sipulia.”
                  
                  Perinteisen sipuliletin suhteen sallitaan aiempaa enemmän vapautta, jotta paikalliset tuottajat voivat valita sipulilettiin käytettävien sipulien lukumäärän ja koon.
               
            
                  —
               
               
                  Korvataan 9 artiklan 7 kohdassa teksti
                  
                     ”Nuorista sipuleista ja tuoreista ruokasipuleista sidottuihin nippuihin ja kuivatuista sipuleista solmittuihin letteihin on myyntiin saatettaessa kiinnitettävä tarramerkki, jossa on tuotteen logo sekä tuotemerkki, joiden avulla tuotteet on helppo jäljittää.”
                  
                  seuraavasti:
                  
                     ”Myyntiin saatettaessa nuorissa nippusipuleissa ja kuivatuista sipuleista solmituissa sipulileteissä on oltava tarramerkki tai muunlainen merkintä, jossa on unionin logo sekä tuotemerkki, ja tuoreissa ruokasipuleissa, jotka saatetaan myyntiin laatikoissa, on kussakin nipussa oltava täydellinen etiketti, jossa on yrityksen toiminimi, unionin logo, tuotemerkki ja tuotetyyppi, joiden avulla voidaan varmistaa tuotteen jäljitettävyys ja tunnistettavuus.”
                  
                  Nippuihin sidotuissa tuoreissa Cipolla Rossa di Tropea Calabria -ruokasipuleissa on kussakin nipussa oltava etiketti, jossa on yrityksen toiminimi, unionin logo, tuotemerkki sekä tuotetyyppi. Kussakin nipussa oleva etiketti sisältää näin ollen tiedot, jotka kuluttaja tarvitsee tuotteen tunnistamiseksi.
               
            
                  —
               
               
                  Tuote-eritelmässä olevia viittauksia asetukseen (ETY) N:o 2081/92 on tarkistettu.
               
            
   
      LIITE II
      
         YHTENÄINEN ASIAKIRJA
      
      Asetus (EY) N:o 510/2006 (1)
      
      
         ”CIPOLLA ROSSA DI TROPEA CALABRIA”
      
      EY-nro: IT-PGI-0105-0369–28.09.2011
      
         SMM (X) SAN ( )
      
      1.   Nimi
      
      ”Cipolla Rossa di Tropea Calabria”
      2.   Jäsenvaltio tai kolmas maa
      
      Italia
      3.   Maataloustuotteen tai elintarvikkeen kuvaus
      
      3.1   Tuotelaji
      
      
                  Luokka 1.6
               
               
                  Hedelmät, vihannekset ja viljat sellaisenaan tai jalostettuina
               
            3.2   Kuvaus 1 kohdassa nimetystä tuotteesta
      
      Suojattu maantieteellinen merkintä (SMM) ”Cipolla Rossa di Tropea Calabria” viittaa yksinomaan jäljempänä lueteltujen Allium Cepa -lajin paikallisten ekotyyppien sipuleihin, joille on ominaista tyypillinen muoto ja maaversojen varhainen kehittyminen valoisuuden ansiosta.
      
                  —
               
               
                  ”Tondo Piatta” – varhainen;
               
            
                  —
               
               
                  ”Mezza Campana” – keskivarhainen;
               
            
                  —
               
               
                  ”Allungata” – myöhäinen.
               
            On olemassa kolme eri tuotetyyppiä:
      
                   
               
               
                  ”Cipollotto” (nuori nippusipuli):
                  
                              —
                           
                           
                              väri: punertavaan tai violettiin vivahtava valkoinen
                           
                        
                              —
                           
                           
                              maku: makea ja pehmeä
                           
                        
                              —
                           
                           
                              koko: viitataan yhteisön vaatimuksissa vahvistettuihin rajoihin
                           
                        
            
                   
               
               
                  ”Cipolla da consumo fresco” (tuore ruokasipuli):
                  
                              —
                           
                           
                              väri: punertavan valkoisesta violettiin
                           
                        
                              —
                           
                           
                              maku: makea ja pehmeä
                           
                        
                              —
                           
                           
                              koko: viitataan yhteisön vaatimuksissa vahvistettuihin rajoihin
                           
                        
            
                   
               
               
                  ”Cipolla da serbo” (kuivattu sipuli):
                  
                              —
                           
                           
                              väri: violettiin vivahtava punainen
                           
                        
                              —
                           
                           
                              maku: makea ja rapea
                           
                        
                              —
                           
                           
                              koko: viitataan yhteisön vaatimuksissa vahvistettuihin rajoihin
                           
                        
            3.3   Raaka-aineet (ainoastaan jalostetut tuotteet)
      
      —
      3.4   Rehu (ainoastaan eläinperäiset tuotteet)
      
      —
      3.5   Erityiset tuotantovaiheet, joiden on tapahduttava yksilöidyllä maantieteellisellä alueella
      
      Kaikkien Cipolla Rossa di Tropea Calabrian tuotantovaiheiden kylvöstä sadonkorjuuseen on tapahduttava määritellyllä maantieteellisellä alueella.
      3.6   Viipalointia, raastamista, pakkaamista jne. koskevat erityiset säännöt
      
      Sadonkorjuun jälkeen Cipolla Rossa di Tropea Calabria -sipulit käsitellään seuraavasti:
      
                  —
               
               
                  Nuorista sipuleista poistetaan mullan tahrima uloin suojuslehti, ja niiden varret leikataan 30–60 senttimetrin pituisiksi, minkä jälkeen ne sidotaan pieniksi nipuiksi ja asetetaan laatikoihin.
               
            
                  —
               
               
                  Tuoreista ruokasipuleista poistetaan uloin suojuslehti, ja niiden varret leikataan 35–60 senttimetrin pituisiksi. Sipulit sidotaan 1,5–6 kilogramman nipuiksi, ja niput asetetaan laatikoihin.
               
            
                  —
               
               
                  Kuivattuina kaupan pidettävät sipulit asetetaan riveittäin maahan, ja niiden annetaan kuivua sipulinlehdillä peitettyinä 8–15 päivää, joiden aikana niiden rakenne muuttuu kiinteämmäksi ja lujemmaksi ja väri kehittyy voimakkaan punaiseksi. Kun sipulit ovat kuivuneet, varret joko leikataan pois tai säilytetään, jolloin sipulit voidaan letittää. Jos sipulit letitetään, yhteen lettiin on sidottava koosta riippumatta vähintään kuusi sipulia. Sipulit pakataan erikokoisiin, enintään 25 kilogramman vetoisiin pusseihin tai laatikoihin.
               
            Pakkaamistoimien on tapahduttava tuotantoalueella perinteisiä paikallisia menetelmiä noudattaen, jotta varmistetaan tuotteen jäljitettävyys, valvonta ja sen laadun säilyminen.
      3.7   Merkintöjä koskevat erityiset säännöt
      
      Pakkauksiin on merkittävä muihin painokirjaimiin nähden kaksinkertaisella kirjasinkoolla maininta ”Cipolla Rossa di Tropea Calabria I.G.P.”, tuotteen tyyppi (”cipollotto”, ”cipolla da consumo fresco” tai ”cipolla da serbo”) sekä tuotemerkki.
      Myyntiin saatettaessa nuorissa nippusipuleissa ja kuivatuista sipuleista solmituissa sipulileteissä on oltava tarramerkki tai muunlainen merkintä, jossa on unionin logo sekä tuotemerkki, ja tuoreissa ruokasipuleissa, jotka saatetaan myyntiin laatikoissa, on kussakin nipussa oltava täydellinen etiketti, jossa on yrityksen toiminimi, unionin logo, tuotemerkki ja tuotetyyppi, joiden avulla voidaan varmistaa tuotteen jäljitettävyys ja tunnistettavuus.
      4.   Maantieteellisen alueen tarkka rajaus
      
      SMM-tuotteen Cipolla Rossa di Tropea Calabria tuotantoalue käsittää kokonaan tai osittain seuraavien Calabrian kuntien hallinnollisten alueiden viljelyyn soveltuvat osat:
      
                  a)
               
               
                  Cosenzan provinssi:
                  osia Fiumefreddon, Longobardin, Serra d’Aiellon, Belmonten ja Amantean kunnista;
               
            
                  b)
               
               
                  Catanzaron provinssi:
                  osia Nocera Terinesen, Falernan, Gizzerian, Lamezia Termen ja Curingan kunnista;
               
            
                  c)
               
               
                  Vibo Valentian provinssi:
                  osia Pizzon, Vibo Valentian, Briaticon, Parghelian, Zambronen, Zaccanopolin, Zungrin, Drapian, Tropean, Ricadin, Spilingan, Joppolon ja Nicoteran kunnista.
               
            5.   Yhteys maantieteelliseen alueeseen
      
      5.1   Maantieteellisen alueen erityisyys
      
      Cipolla Rossa di Tropea Calabria tuotetaan hiekkaisessa tai pääasiassa hiekkaisessa maassa, joka on keskimääräisen tiivistä ja rakenteeltaan mullan- ja saven- tai liejunsekaista. Viljelyalueet sijaitsevat rannikkokaistaleella tai jokien ja purojen varsilla. Vaikka maaperä on lieteperäistä ja soraista, sipulit kehittyvät ja kasvavat hyvin. Rannikkokaistaleen maaperä soveltuu ihanteellisesti tuoreena käytettävän varhaissipulin viljelyyn ja sisäosan savinen tai savensekainen maa puolestaan kuivattuna käytetyn myöhäissipulin viljelyyn. Vielä tänäänkin punasipulia viljellään sekä perhepuutarhoissa että suurviljelmillä, ja se kuuluu erottamattomana osana maaseutumaisemaan ja paikalliseen perinteiseen keittiöön.
      Maantieteellisen alueen maaperä- ja ilmasto-olosuhteet takaavat lajissaan ainutlaatuisen korkealuokkaisen tuotteen, jonka maine tunnetaan kaikkialla.
      5.2   Tuotteen erityisyys
      
      Cipolla Rossa di Tropea Calabria tunnetaan laadullisten ja aistinvaraisten ominaisuuksiensa vuoksi. Niitä ovat esimerkiksi pehmeys, makeus ja helppo sulavuus. Näiden ominaisuuksien ansiosta Cipolla Rossa di Tropea Calabria soveltuu nautittavaksi myös raakana huomattavasti suurempina määrinä kuin tavanomainen sipuli.
      5.3   Syy-seuraussuhde, joka yhdistää maantieteellisen alueen tuotteen laatuun tai ominaisuuksiin (kun kyseessä SAN) tai tuotteen erityislaadun tuotteen maineeseen tai muihin ominaisuuksiin (kun kyseessä SMM)
      
      SMM-tuotteen ”Cipolla Rossa di Tropea Calabria” hyväksymishakemus on perusteltu tuotteen maineen ja arvostuksen vuoksi. Historialliset ja kirjalliset lähteet osoittavat, että muun muassa erilaiset menekinedistämisaloitteet ovat vaikuttaneet sen menestykseen. Eri historiallisten ja kirjallisten lähteiden mukaan sipuli saapui Välimeren alueelle ja Calabriaan ensin foinikialaisten ja sittemmin kreikkalaisten mukana. Keskiajalla ja renessanssikaudella sipuli oli erittäin tärkeä elintarvike ja paikallisen talouden kannalta merkittävä tuote. Sillä käytiin vaihtokauppaa tuotantopaikalla, ja sitä myytiin ja vietiin meritse Tunisiaan, Algeriaan ja Kreikkaan. Lukuisat matkailijat, jotka saapuivat Calabriaan vuosina 1700–1800 ja kävivät Pizzon ja Tropean välisellä Tyrrhenanmeren rannikkoseudulla, ovat viitanneet kirjoituksissaan punasipuliin (Cipolle Rosse). Sipuli on aina kuulunut paikallisten maanviljelijöiden ruokavalioon ja tuotantovalikoimaan. Vieraillessaan Tropeassa vuonna 1905 Calabriankävijä tohtori Albert hämmästeli paikallisten talonpoikien kurjuutta ja näiden tapaa syödä pelkkää sipulia. 1900-luvun alkuvuosina Tropean sipulinviljelyssä siirryttiin pienistä puutarhoista ja perheviljelmistä huomattavasti laajaperäisempään tuotantoon. Valle Ruffan akveduktin valmistuttua vuonna 1929 kastelumahdollisuudet paranivat, sadot kasvoivat ja laatu kehittyi. Tuote levisi voimakkaammin Pohjois-Euroopan markkinoille Bourbon-suvun hallintokaudella, ja siitä tuli pian erittäin haluttu ja arvostettu. Vuodelta 1901 peräisin olevassa teoksessa Studi sulla Calabria viitataan Calabrian punasipuleiden pitkänomaiseen muotoon. Ensimmäiset järjestelmälliset tilastotiedot sipulinviljelystä Calabriassa mainitaan maatalouden tietoteoksessa Enciclopedia agraria Reda (1936–39). Kaikkialla Italiassa arvostetun tuotteen ainutlaatuiset kaupalliset ominaisuudet ja ennen muuta sen paikallinen historiallinen ja kulttuurinen merkitys, joka on yhä voimakkaasti läsnä ja ilmenee alueen viljelykäytänteissä, keittiössä, jokapäiväisissä sanonnoissa ja kansanperinnetapahtumissa, ovat usein johtaneet siihen, että tuotetta jäljitellään ja nimitystä käytetään väärin.
      
         Eritelmän julkaisutiedot
      
      Ministeriö on aloittanut kansallisen vastaväitemenettelyn julkaisemalla 10 päivänä elokuuta 2011 Italian tasavallan virallisen lehden numerossa 185 suojatun maantieteellisen merkinnän ”Cipolla Rossa di Tropea Calabria” muuttamista koskevan pyynnön.
      Eritelmän täydellinen teksti on saatavissa internetosoitteesta:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      tai
      menemällä suoraan maa- ja metsätalousministeriön kotisivulle (www.politicheagricole.it) ja valitsemalla ensin ”Qualità e sicurezza (ylhäällä oikealla) ja sen jälkeen ”Disciplinari di Produzione all’esame dell’UE.
      
         (1)  Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012.